Η LG παρουσίασε τις πρώτες 4K OLED TVs της αγοράς τον Αύγουστο του 2014. Το 2015, στo πλαίσιο της CES 2015, η εταιρεία δείχνει τις τεχνολογικές της δυνατότητες, παρουσιάζοντας μια νέα σειρά τηλεοράσεων OLED, με μοντέλα στην κατηγορία των 77, των 65 και των 55 ιντσών, και παραλλαγές με κυρτή, επίπεδη ή εύκαμπτη οθόνη. Στόχος της εταιρείας είναι να συγκεντρώσει την παραγωγή OLED στη Βόρεια, Κεντρική και Νότια Αμερική, στην Ευρώπη και στην Ασία. Ο κ. Kwon σημείωσε ότι σκοπεύει να επενδύσει περισσότερους πόρους στην τεχνολογία OLED, τη στιγμή που μια άλλη εταιρεία του Ομίλου, η LG Display, έχει ήδη προχωρήσει σε επενδύσεις 700 δισ. KRW προκειμένου να αναβαθμίσει τις μονάδες παραγωγής και να είναι σε θέση να παράγει πάνελ OLED μεγαλύτερων διαστάσεων.